《次韵邵子文感春之什》
宋代·郭印

池塘不似昔年春，蝶乱蜂狂更恼人。
莫傍花丛看婉娩，且怀诗恼诵清新。
山林祗管萦魂梦，寰宇无端变劫尘。
遥想江东忧未歇，可能熟醉巧谋身。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。